પ્રણવ મુખર્જી જીવનપર્યંત એક સાચા અને પાકા કોંગ્રેસી રહ્યાં છે. તે ભારતીય બંધારણ અને ધર્મનિરપેક્ષતાના મજબૂત હિમાયતી છે. તો પછી તેમણે એવા સંગઠનનું નિમંત્રણ શા માટે સ્વીકારવું જોઈએ જેનું ગઠન જ હિન્દુ રાષ્ટ્રની સ્થાપના માટે થયું છે. આ મુદ્દામા બે વસ્તુ છે. જે લોકો મુખર્જી દ્વારા સંઘનું નિમંત્રણ સ્વીકાર કરવાનો વિરોધ કરે છે તેમના આ તર્કમાં વજૂદ છે કે આનાથી આરએસએસ અને એના વિઘટનકારી એજન્ડાને સ્વીકાર્યતા મળશે. બીજી તરફ, આ તર્ક પણ આપી શકાય કે આ એક અવસર છે, જેનો ઉપયોગ કરી પ્રણવ મુખર્જી, આરએસએસના વિઘટનકારી એજન્ડા વિશે પોતાના વિચાર દેશના સામે મૂકી શકે છે અને સંઘના કાર્યકર્તાઓને એ ચેતવણી આપી શકે છે કે એના માટે એ જ સારું છે કે હિન્દુ રાષ્ટ્રવાદને તિલાંજલિ આપી અને ભારતીય રાષ્ટ્રવાદના માર્ગે પર ચાલે.